《答洗厚光来韵》
清代·成鹫

十日柴门九不开，红尘飞过又黄埃。无心暂住何曾住，有约能来及早来。

留客晚添煨芋火，怀人频上钓鱼台。世间不少攒眉者，惟许先生去复回。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。